Marienborg
Marienborg, tidligere landsted nord for København, nu til rådighed for landets statsminister. Landstedet er opført ved Bagsværd Sø og Mølleåen 1745 for kaptajn Olfert Fischer, udvidet til to etager og 1795 købt af kammerherre Johan Frederik Lindencrone (1746-1817), der gav det navn efter sin hustru.
Marienborg blev i 1934 købt af højesteretssagføreren og kunstsamleren C.L. David, der i 1960 stillede huset til regeringens rådighed som bolig for landets statsminister og til afholdelse af politiske møder og selskabelige sammenkomster.
Marienborg ligger i Lyngby-Taarbæk Kommune.